બીજો સંકલ્પ તો એના કરતાં પણ મોટો છે. જિગ્નેશ મેવાણી સંઘને પતાવી દેવા માંગે છે. સંઘને પતાવી દેવાનો પ્રયત્ન પંડિત નહેરુએ કર્યો હતો. દુર્ભાગ્યે તેઓ જતા રહ્યા પણ સંઘ તો વધતો જ ગયો. બીજો પ્રયત્ન ઇન્દિરા ગાંધીએ કર્યો. પણ મા-દીકરાની ઇચ્છા પૂરી કરવી જોઈએ. સંઘને સમાપ્ત કરવાની ઇચ્છા કમ્યુનિસ્ટોના મનમાં સ્વતંત્રતા પૂર્વેના કાળથી છે. તેઓ જે રાજ્યોમાં સત્તા પર આવ્યા તે રાજ્યોમાં તેમણે સંઘકાર્યકર્તાઓની હત્યાઓની પરંપરા ચલાવી છે. આજે ત્રિપુરા અને કેરળ બંને રાજ્યોમાં સંઘ અને ભાજપાના કાર્યકર્તાઓની હત્યાઓ થાય છે. તો પણ સંઘને સમાપ્ત કરી નાખવાનો યશ ડાબેરીઓને મળ્યો નથી. ભારતીય જનતા એટલી ભોળી છે કે તેમને ડાબેરીઓના આક્રોશની સમજ જ પડી નહીં અને આ જનતાએ ભારતીય જીવનમાંથી આ કમ્યુનિસ્ટોને જ હદપાર ફરમાવી દીધી. મહારાષ્ટ્રમાં તેમને કોઈ પૂછતું નથી. મધ્યપ્રદેશમાં પગ મૂકવાની પણ જગ્યા મળતી નથી અને દિલ્હીમાં તેમનું કોઈ સ્થાન નથી. હવે તેમની ઇચ્છા પૂરી કરવાનું કામ જિગ્નેશ મેવાણીએ કરવાનું છે. આપણે ત્યાં એવી માન્યતા છે કે ઇચ્છા અપૂર્ણ રહીને કોઈ મરી જાય તો તેનો આત્મા ભટકતો રહે છે કાં તો તે ભૂત થાય છે. જિગ્નેશ આવા ભટકતા આત્માઓને મુક્તિ અપાવે.